stanford-oval/wikipedia huggingface dataset:
Kauko Tervamäki
Teoksia

Suonenjoen osuuskassan toimintakertomus 1909-1954.   Suonenjoen osuuskassa, Kuopio 1954
Hollikyydin aikaan : tarinoita Sisä-Savosta.  Sisä-Savon lehti : Suonenjoen osuuspankki : Rautalammin osuuspankki, Suonenjoki/Rautalampi 1988
Kun pirut ajoivat rukilla : tarinoita Sisä-Savosta II.   Sisä-Savon tekstipalvelu, Suonenjoki 1991 (Tervamäen nimimerkillä Kajo Sisä-Savon Lehdessä julkaisemia kotiseutuaiheisia kertomuksia)
Aiheesta muualla

Kauko Tervamäen Sisä-Savon lehteen kirjoittama artikkeli Silvo Sokasta (Suomen Ufotutkijat-foorumi )[vanhentunut linkki]
Kauko Vahe

Kauko Vihtori Vahe (6. huhtikuuta 1920 Rauma – 7. kesäkuuta 1993 Rauma) oli suomalainen päätoimittaja, opetusneuvos ja toimitusjohtaja.
Vaheen vanhemmat olivat sähköasentaja Vihtori Valfrid Vahe (Iso-Wahe) ja Aino Alina Sundvall. Hän pääsi ylioppilaaksi 1939.
Vahe oli Satakunnan Kansan toimittajana 1941–1955 ja Yleisradion Porin ohjelmapäällkkönä 1952–1954. Hän oli sitten raumalaisen Länsi-Suomi-lehden 2. toimittajana 1953–1955 ja Länsi-Suomen päätoimittajana 1955–1980 sekä lehteä kustantaneen oy Länsi-Suomen toimitusjohtajana vuodesta 1958 alkaen ja yhtiön johtokunnan jäsenenä vuodesta 1965. Hän sai opetusneuvoksen arvon 1976. Vahe oli myös osakkaana Oy Länsi-Suomessa. Hän myi osakkeensa Satakunnan Kansalle vuonna 1985 kun Länsi-Suomi-lehden kustannusyhtiötä yritettiin vallata.
Teoksia

Kronikka Satakunnan kirjateollisuus oy:n juhlassa : esitti 6.12.1944. Pori 1944
Ne menneet kouluvuodet : Muistelua 75-vuotiaan Rauman yhteislyseo-lyseon vaiheista, opettajista ja oppilaista ; julkaisutoimikunta Kauko Vahe ym., sihteeri Maija-Liisa Tuominen. 75-vuotisjuhlien päätoimikunta, Rauma 1968
Aiheesta muualla

Kauko Vaheen elämäkerta Kansallisbiografiassa
Keskitin

Keskitin
Keskitin (engl. hub) on tietoliikennetekniikassa käytetty verkon komponentti, joka ottaa signaalin vastaan ja lähettää sen edelleen muuttamattomana. Keskitin perustuu toistimiin ja toimii OSI-mallin kerroksella yksi (fyysinen kerros).
Toisin kuin kytkin, jokainen toistimessa oleva portti jakaa yhteisen kaistan, toistimiin perustuva verkko ruuhkautuu liikenteen kasvaessa yli kriittisen rajan. Ethernet-verkoissa tämä tarkoittaa, että uudelleenlähetysten määrä vilkkaasti liikennöidyssä verkossa kasvaa nopeasti, ja läpi menevän liikenteen määrä romahtaa. Koska moniporttitoistimeen saapuvat paketit lähetetään jokaiseen toistimessa olevaan porttiin, verkon liikennettä voi salakuunnella helposti.
Hit ’Em Up

| ”Hit ’Em Up” 2Pac & Outlawz |
| --- | --- | --- |

Vuoden 1996 bootleg-painoksen kansikuva
Kappaleen tiedot
 Albumilta: Greatest Hits
 Julkaistu: 4. kesäkuuta 1996
 Tyylilaji: rap
 Kesto: 05.15
 Levy-yhtiö: Death Row, Interscope
Hit ’Em Up on Tupac Shakurin kappale, jossa vierailee hänen rap-ryhmänsä Tha Outlawz. Kappale löytyy "How Do You Want It" -singlen B-puolelta. Single julkaistiin vuonna 1996. Kappaleessa Tupac haukkuu useita itärannikon räppäreitä, mutta pääasiassa kappale on hyökkäys Tupacin entistä ystävää The Notorious B.I.G.:iä kohtaan. Hit ’Em Upin tuotti pitkään Tupacin musiikkia tuottanut Johnny "J". Kappaleessa käytetään samplea Dennis Edwardsin kappaleesta "Don't Look Any Further".
Taustaa

Tupac alkoi vihata The Notorious B.I.G.:iä ja Sean Combsia koska arveltiin, että nämä tiesivät asiasta etukäteen, mutta eivät varoittaneet, kun Tupacia ammuttiin ja hänet ryöstettiin New Yorkissa 30. marraskuuta 1994. Tupac haukkuu kappaleessa myös Combsin Bad Boy Records -levy-yhtiötä sekä BIGin ystäviä Lil' Kimiä ja Junior M.A.F.I.A. -rap-ryhmää.
Säkeistöt

Ensimmäisen säkeistön esittää 2Pac, toisen Hussein Fatal, kolmannen 2Pac, neljännen Yaki Kadafi ja viidennen E.D.I. Mean. Fraasi "take money", jota toistetaan kappaleen läpi taustalla on pilailua Junior M.A.F.I.An hitistä, "Get Money"sta. Lisäksi "Don't Look Any Further" samplea käytettiin myös "Get Money"n remixissä, "Gettin Money"ssa.
Kappale kohdistuu myös Mobb Deepiin sekä Chino XLään. Jay-Z oli myös haukkumisen kohteena, mutta Tha Outlawzin Hussein Fatal vakuutti Tupacin siitä, että Jay oli ollut neutraali riidan suhteen, joten loukkaukset Jayta kohtaan poistettiin. Kappaleen alkuperäisessä julkaisematomassa versiossa loukkaukset kuitenkin esiintyvät.
Reaktiot

Monet kriitikot syyttivät Tupacia liian pitkälle menemisestä, koska kappaleessa Tupac väitti, että hän harrasti seksiä Notorious B.I.G.:in vaimon, laulaja Faith Evansin kanssa. Kappaletta kritisoitiin myös Länsi- ja Itärannikon välisen hip hop -riidan kiihdyttämisestä. Jälkiviisaasti on myös sanottu, että se olisi ollut käännekohta, joka aiheutti tapahtumat, jotka vaativat Tupacin ja Notorious B.I.G.:in henget. Tupac torjui kritiikin, jonka mukaan hän oli vienyt perinteisen hip hop -riidan todella vaaralliseksi. XXL-lehti valitsi kappaleen kaikkien aikojen "dissauskappaleeksi" eli haukkumiskappaleeksi.
The Notorious B.I.G. vastasi humoristisesti Tupacin väitteisiin BIGin vaimon kanssa makaamisesta kappaleessa "Brooklyn's Finest". Kappaleessa hän sanoo: "if Faith had twins, she'd probably have two Pacs / Get it? Tu... pacs." Mobb Deep vastasi kappaleella "Drop a Gem On 'Em" ja Chino XL nimettömällä kappaleella, jota ei koskaan julkaistu. Kappale käytti samplea Notorious B.I.G.:in kappaleesta Who Shot Ya? ja mollasi Tupacia hänen elämänsä vaikeuksista, kuten hänen äitinsä crackriippuvuudesta ja Tupacin vankilareissusta vuonna 1995.
Cover-versiot

Räppäri Eminem teki kappaleen "Quitter", jossa haukuttiin entistä House of Pain räppäriä Everlastia. Kappaleen puolessa välissä taustamusiikki vaihtuu Hit ’Em Upin taustaan ja Eminem räppää samankaltaisella tyylillä kuin Tupac kappaleessaan. Kappale julkaistiin vain White label -levyllä, eikä sitä koskaan julkaistu kaupallisesti. Kappale on mahdollista löytää ja ladata Vertaisverkko-ohjelmilla.
Musiikkivideo

Musiikkivideossa Tupac räppää valkoisessa huoneessa Outlawzin kanssa ja taustalla on TV-ruutuja, jotka näyttävät kuvaa Tupacista itsestään, Sean Combsista ja Notorious B.I.G.:stä. TV-ruuduissa näkyy muun muassa, kun Tupac varastaa rahaa Combsin Bad Boy Recordsilta. Videossa itsessään näkyy parodiahahmoja BIGistä, Combsista ja Lil' Kimistä. Joissain kohdissa Tupac ja Outlawzin jäsenet ovat mustassa huoneessa, jonka takaseinässä on luodinreikiä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hit 'Em Up
Käännös suomeksi
Kangos

| Kangos |
| --- | --- |
 Kangos
 Koordinaatit: 67°28′52″N, 22°39′24″E 
Valtio:   Ruotsi
Lääni:  Norrbottenin lääni
Maakunta:  Norrbotten
Kunta:  Pajalan kunta
Pinta-ala:  
 – Maa:  1,47 km²
Väkiluku:  252
 – Väestötiheys:  171,4 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Kangos vuoden 2015 taajamarajauksen mukaan.
Kangos on taajama Pajalan kunnassa Ruotsissa. Kangoksen kylän perusti 1630-luvulla Simon Hindersson, jonka syntyperä on tuntematon, mutta hänen uskotaan olleen Lovikkan perustajan Nils Ludvisson Lodwijkin lanko tai vävy.[lähde? ] Vuonna 2005 Kangoksessa oli 278 asukasta.
Väestönkehitys

| Kangosin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 459 | 459 |
| 1965 | 1965 |    | 387 | 387 |
| 1970 | 1970 |    | 360 | 360 |
| 1975 | 1975 |    | 302 | 302 |
| 1980 | 1980 |    | 329 | 329 |
| 1990 | 1990 |    | 315 | 315 |
| 1995 | 1995 |    | 299 | 299 |
| 2000 | 2000 |    | 293 | 293 |
| 2005 | 2005 |    | 278 | 278 |
| 2010 | 2010 |    | 252 | 252 |
Lähde: Statistiska centralbyrån (SCB).
Aiheesta muualla

Kylän kotisivut (ruotsiksi)
Kansainvälinen Punaisen Ristin ja Punaisen Puolikuun museo

| Kansainvälinen Punaisen Ristin ja Punaisen Puolikuun museo> Musée International de la Croix-Rouge et du Croissant-Rouge |
| --- | --- |

Perustettu:  1988
Sijainti:  Pâquis-Nations, Geneve
Kansainvälinen Punaisen Ristin ja Punaisen Puolikuun museo (ransk. Musée International de la Croix-Rouge et du Croissant-Rouge) on Geneven Pâquis-Nationsin kaupunginosassa sijaiseva museo. Museo sijaitsee  Punaisen Ristin kansainvälisen komitean tiloissa, Kansojen palatsia vastapäätä. Museossa esitellään interaktiivisten näyttelyiden ja multimediaesitysten avulla nykyaikaisen sodankäynnin ja konfliktien historiaa sekä Punaisen Ristin roolia humanitaarisen avun ja kriisiavun tarjoajana. Museo on järjestetty kolmeen temaattiseen tilaan, jotka on suunnitelleet kolme eri arkkitehtia.
Aloite museon perustamiseksi tuli ICRC:n satavuotisjuhlien yhteydessä 1963. Vuonna 1981 perustettiin Punaisen Ristin kansainvälisen museon säätiö, jonka puheenjohtajana toimi Philippe de Weck. Museo avattiin yleisölle vuonna 1988, jolloin se sai nykyisen nimensä.
Aiheesta muualla

Kuvia tai muita tiedostoja aiheesta Kansainvälinen Punaisen Ristin ja Punaisen Puolikuun museo Wikimedia Commonsissa
Karl Abraham Clewberg

Karl Abraham Clewberg (21. heinäkuuta 1712 Bollnäs, Ruotsi – 23. heinäkuuta 1765 Uppsala) oli ruotsalainen Turun akatemian teologian sekä kreikan ja heprean kielten professori.
Clewbergin vanhemmat olivat Bollnäsin kirkkoherra,Nils Clewberg (Nicolaus Erici, k. 1726) ja hänen toinen puolisonsa Barbro Aurivillius. Hän pääsi ylioppilaaksi Uppsalassa 1722. Clewberg valmistui filosofian maisteriksi Uppsalan yliopistosta 1737. Hän opiskeli myös Leidenin yliopistossa 1746 ja Göttingenin yliopistossa 1747. Clewberg vihittiin papiksi Turun hiippakunnassa 1755.
Clewberg oli Turun akatemian kreikan ja heprean kielten professorina vuodesta 1746, kolmantena teologian professorina vuodesta 1757 ja toisena teologian professorina vuodesta 1762. Hän oli samalla palkkapitäjänsä Liedon kirkkoherrana ja Turun tuomiokapitulin jäsenenä vuodesta 1755 alkaen. Clewberg toimi myös Turun akatemian rehtorina 1755–1756.
Clewberg oli naimisissa vuodesta 1753 Charlotta Agata Fahleniuksen kanssa, jonka isä oli Turun piispa Jonas Fahlenius. Heidän poikansa oli kauppakollegion presidentti, runoilija, luonnontieteilijä Abraham Niklas Clewberg, aateloituna 1789 Edelcrantz (1754–1821).
Karl Adam

Karl Adam (22. lokakuuta 1876 – 1. huhtikuuta 1966) oli saksalainen katolinen teologi. Hän valmistui Regensburgin teologisesta seminaarista vuonna 1900 jonka jälkeen hän työskenteli kaksi vuotta seurakuntapappina ennen kuin pääsi Münchenin yliopistoon, jossa hän kahdessa vuodessa suoritti teologian tohtorin opinnot.
Aikaa myöten Adam sai teologian professuurin ja toimi virassa Münchenin, Strasbourgin ja Tübingenin yliopistoissa.
Karl Adamin pidetään eräänä 1900-luvun huomattavimmista katolisista dogmaatikoista ja uskontofilosofeista. Hänen pääteoksensa on 1924 ilmestynyt Das Wesen des Katholizismus.
Kansainvälinen Pen

| PEN International |
| --- | --- |

Perustettu:  1921
Presidentti:  Jennifer Clement
Aiheesta muualla
Sivusto
Infobox OKNimi-testi OK: 
PEN International on vuonna 1921 perustettu kansainvälinen kirjailijajärjestö, joka puolustaa sananvapautta ja edistää kirjallisuutta. PEN Internationaliin kuuluu 145 PEN-keskusta 104 maassa. PEN on poliittisesti sitoutumaton organisaatio, jolla on virallinen konsultaatioasema YK:ssa ja Unescossa. Alkujaan nimi PEN on lyhenne sanoista Poets, Essayists and Novelists (runoilijat, esseistit ja prosaistit), nykyään järjestöön kuuluu myös journalisteja, tutkijoita ja taiteilijoita. Peruskirjansa mukaisesti järjestön tavoitteena on edistää kansainvälistä yhteistyötä ja ymmärrystä eri maiden kirjailijoiden välillä ja korostaa kirjallisuuden keskeistä roolia maailman kulttuurin kehityksessä.
PEN Internationalin perusti Lontoossa 1921 Catharine Amy Dawson Scott, ja ensimmäinen presidentti oli John Galsworthy. PENin varhaisia jäseniä olivat muun muassa Joseph Conrad, George Bernard Shaw ja H. G. Wells. Presidentteinä ovat toimineet muun muassa Alberto Moravia, Heinrich Böll, Arthur Miller, Mario Vargas Llosa ja György Konrád. Vuodesta 2015 PEN Internationalin presidenttinä on ollut yhdysvaltalais-meksikolainen kirjailija Jennifer Clement.
Suomessa kansainväliseen PEN:iin kuuluvana kirjailijain kansallisena keskuksena Suomen PEN ylläpitää suhteita toisten maiden PEN-keskuksiin ja niiden jäseniin.
PEN International järjestää vuosittain kongressin, johon osallistuu edustajia eri maiden PEN-keskuksista.
Aiheesta muualla

Kuvia tai muita tiedostoja aiheesta Kansainvälinen Pen Wikimedia Commonsissa
Suomen Pen
PEN International
Kateryna Serebrjanska

| Mitalit | Mitalit | Mitalit |  |
| --- | --- | --- | --- |
|  Serebrjanska vuonna 2007. |  Serebrjanska vuonna 2007. |  Serebrjanska vuonna 2007. |  |
Maa:   Ukraina
Rytminen voimistelu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | yksilökilpailu |  |
Kateryna Olehivna Serebrjanska (ukr. Катерина Олегівна Серебрянська, s. 25. lokakuuta 1977 Simferopol, Ukrainan SNT, Neuvostoliitto) on ukrainalainen kilpauransa päättänyt rytminen voimistelija, olympiavoittaja, maailman- ja euroopanmestari.
Elämä ja urheilu-ura

Serebrjanska voitti yksilökilpailun olympiakultaa Atlantassa 1996. Hän voitti myös lukuisia mestaruuksia ja himmeämpiä mitaleja maailman- ja euroopanmestaruuskilpailuista. Yksilökilpailun kokonaiskilpailussa Serebrjanska voitti maailmanmestaruuden vuonna 1995 ja Euroopan mestaruuden vuonna 1996.
Aiheesta muualla

Kuvia tai muita tiedostoja aiheesta Kateryna Serebrjanska Wikimedia Commonsissa
Kateryna Serebrjanska Kansainvälinen olympiakomitea. (englanniksi)
Kanivin tekojärvi

| Kanivin tekojärvi |
| --- | --- |
 Karttakuva Kanivin tekojärvestä
Valtiot:  Ukraina
Paikkakunta:  Kiova 
Koordinaatit:  49°58′46″N, 31°14′33″E
Vesistöalue ja valuma-alueen tietoja
Laskujoki:  Dnepr
Mittaustietoja
Pinnankorkeus:  87 m
Pituus:  162  km
Leveys:  5  km 
Pinta-ala:  675 km²
Tilavuus:  2,6 km³ 
Keskisyvyys:  5,5 m 
Suurin syvyys:  21 m 
 fiKanivin tekojärvi 
Kanivin tekojärvi sijaitsee Kiovan ja Kanivin välillä Dneprissä
Kanivin tekojärvi (ukr. Канівське водосховище, Kanivs'ke vodosh’ovyštše) on Ukrainan keskiosissa sijaitseva, pinta-alaltaan Euroopan yhdenneksitoista suurin tekojärvi ja 28. suurin makeanveden allas. Se muodostaa osan Dneprin pääuomaa, ja sijaitsee pääkaupunki Kiovasta kaakkoon. Tekojärvi sijaitsee Kiovan ja Tšerkasyn alueilla Tekojärvi syntyi Kanivin vesivoimalapadon rakentamisen seurauksena Dnepriin vuosina 1972-1978.
Tekojärven pituus on 162 kilometriä ja leveys enimmillään 5,1 kilometriä. Pinta-ala on 675 neliökilometriä, ja vesitilavuus 2,6 kuutiokilometriä. Tekojärveä käytetään muun muassa kasteluun, tulvien ehkäisyyn, kalastukseen ja vesitienä. Tärkeimmät rantakaupungit ovat Kiova ja Kaniv.
Kuvia

Kanivin vesivoimalaitos.
Rauniokirkko saarella.
Näkymä tekojärveltä.
Aiheesta muualla

Kuvia tai muita tiedostoja aiheesta Kanivin tekojärvi Wikimedia Commonsissa
Holiday at Lake Bodom (15 Years of Wasted Youth)

| Holiday at Lake Bodom (15 Years of Wasted Youth) Children of Bodom |
| --- | --- | --- |

Kokoelmalevyn tiedot
 Julkaistu: 22. toukokuuta 2012
 Formaatti: CD + DVD
 Tyylilaji: melodinen death metal, neoklassinen metalli, power metal
 Kesto: 78.52
 Levy-yhtiö: Spinefarm
Listasijoitukset
  Suomen virallinen lista: 12.
Children of Bodomin muut julkaisut
| Relentless Reckless Forever 2011 | Holiday at Lake Bodom (15 Years of Wasted Youth) 2012 | Halo of Blood 2013 |
Holiday at Lake Bodom (15 Years of Wasted Youth) on metalliyhtye Children of Bodomin kokoelma-albumi, joka julkaistiin 22. toukokuuta 2012. Albumi sisältää aiemmin julkaistun tuotannon lisäksi kaksi ennen julkaisematonta cover-kappaletta. DVD:llä on backstage-materiaalia ympäri maailmaa ja musiikkivideo kappaleesta ”Shovel Knockout”.
Albumi debytoi Suomen virallisen listan sijalla 40, ja ylsi parhaimmillaan sijalle 12 toisella listaviikollaan.
Kappaleet > CD

Hate Crew Deathroll – 3.34
Shovel Knockout – 4.03
Hate Me – 4.45
Everytime I Die – 4.01
Needled 24/7 – 4.10
I’m Shipping Up to Boston – 2.50 (Dropkick Murphys -cover)
Sixpounder – 3.24
Warheart – 2.50
Roundtrip to Hell and Back – 3.48
Trashed, Lost & Strungout – 2.50
Living Dead Beat – 5.18
Deadnight Warrior – 2.50
Blooddrunk – 4.05
Follow the Reaper – 3.47
Are You Dead Yet? – 3.55
Silent Night, Bodom Night – 3.13
Jessie’s Girl – 2.58 (feat. Pasi Rantanen; Rick Springfield -cover)
In Your Face – 4.16
Angels Don’t Kill – 5.14
Downfall – 4.34
Kappaleet > DVD

"15 Years of Wasted Youth" Documentary (20:32)
"Shovel Knockout" Music Video	(4:12)
Kokoonpano

Alexi Laiho – laulu, kitara
Roope Latvala – kitara, taustalaulu kappaleissa 2, 6, 9, 10, 11, 13, 15, 17 ja 18
Jaska Raatikainen – rummut
Henkka Seppälä – basso, taustalaulu
Janne Wirman – koskettimet
Alexander Kuoppala – kitara, taustalaulu kappaleissa 1, 3, 4, 5, 7, 8, 12, 14, 16, 19 ja 20
Pasi Rantanen – laulu kappaleessa 17
Arviot

Allmusic:
Imperiumi.net: 9+/10
Aiheesta muualla

Holiday at Lake Bodom (15 Years of Wasted Youth) Discogsissa. (englanniksi)
Albumi Holiday at Lake Bodom (15 Years of Wasted Youth) Encyclopaedia Metallum -sivustolla (englanniksi)
Herrasmiesliiga (yhtye)

| Herrasmiesliiga |
| --- | --- |
 Herramiesliiga Mikkelissä tammikuussa 2016. Vasemmalta oikealle: TS, Cheek ja Brädi
Tiedot
Toiminnassa:  2003–2018
Tyylilaji:  hip hop, rap
Kotipaikka:   Lahti, Suomi
Laulukieli:  suomi
Jäsenet:  Brädi   Cheek   TS  
Levy-yhtiö:  Löyly-Viihde, 2006–2010   Rähinä Records, 2010–2011   Liiga Music, 2011–2018  
Infobox OKNimi-testi OK: 
Herrasmiesliiga on lahtelainen rap-yhtye, jonka muodostavat Cheek (Jare Tiihonen), TS (Tomi Sipikari) ja Brädi (Kari Härkönen).
Herrasmiesliigan jäsenten ensimmäinen yhteinen kappale oli Pelihelvetti, joka julkaistiin vuonna 2004 5th Element -rap-ryhmän Kakkonen-albumilla ja myöhemmin myös Cheekin ensimmäisellä levy-yhtiön julkaisemalla, Avaimet mun kulmille -nimisellä albumilla. Yhtyeen ensimmäinen, niin ikään Herrasmiesliigaksi nimetty, oma albumi julkaistiin 11. lokakuuta 2006.
31. joulukuuta 2007 Herrasmiesliiga julkaisi syvallapelissa.com-sivustolla kappaleen Ei pahalla mut tahallaan. Tästä tuli Herrasmiesliigan perinne, eli uusi Ei pahalla mut tahallaan -kappale julkaistiin aina vuoden viimeisenä päivänä. Jokainen Ei pahalla mut tahallaan -kappale pohjautui johonkin populaarimusiikin kuuluisaan kappaleeseen. Viimeinen Ei pahalla mut tahallaan-kappale julkaistiin 31. joulukuuta 2017.
Diskografia > Albumit

Herrasmiesliiga (2006)
Diskografia > Singlet

112 (2006)
112
Viimeinen pisara
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Cheek | "Pelihelvetti" | Avaimet mun kulmille |  | 2004 |
| Cheek | "Omenavarkaat" | Käännän sivuu |  | 2005 |
| Cheek | "Tuuaa kuumaa 2005" | Käännän sivuu |  | 2005 |
| Cheek | "Kasvukipuja" | Kasvukipuja |  | 2007 |
| Cheek | "Kurkipotku" | Kuka sä oot |  | 2008 |
| Cheek | "Tytöt" | Jare Henrik Tiihonen |  | 2009 |
| Cheek | "Herrasmiesliiga" | Jare Henrik Tiihonen | Mika Tauriainen | 2009 |
| Cheek | "Resepti" | Jare Henrik Tiihonen 2 |  | 2010 |
| Cheek | "Se parhaiten nauraa" | Jare Henrik Tiihonen 2 |  | 2010 |
| Brädi | "Joku päivä" | III |  | 2014 |
| Cheek | "Leveellä" | Alpha Omega | Kapasiteettiyksikkö | 2015 |
Diskografia > Kokoelmilla

"Pelihelvetti" 5th Elementin Kakkonen -albumilla (2004)
"112" Suomihiphoppia Vol. 5 -kokoelmalla (2008)
"Stadionstatus" Syvällä pelissä vol. 1 -kokoelmalla (2008)
Diskografia > Ilmaiskappaleet

Yhtye on julkaissut internetissä joukon ilmaiskappaleita.
2007: Ei pahalla mut tahallaan 2008 (tuottanut MGI, sisältää samplen Queenin kappaleesta I Want It All, 1989)
2008: Ei pahalla mut tahallaan 2009 (tuottanut MGI, sisältää samplen Heartin kappaleesta What About Love?, 1985)
2009: Ei pahalla mut tahallaan 2010 (tuottanut MMEN, sisältää samplen Tina Turnerin kappaleesta The Best, 1989)
2010: Ei pahalla mut tahallaan 2011 (tuottanut MMEN, sisältää samplen Survivorin kappaleesta Eye of the Tiger, 1982)
2011: Ei pahalla mut tahallaan 2012 (tuottanut DJ RZY, sisältää samplen Iron Maidenin kappaleesta Afraid to Shoot Strangers, 1992)
2012: Ei pahalla mut tahallaan 2013 (tuottanut OP Beats, sisältää samplen Cutting Crewin kappaleesta (I Just) Died in Your Arms, 1986)
2013: Ei pahalla mut tahallaan 2014 (tuottanut OP Beats, sisältää samplen Survivorin kappaleesta Burning Heart, 1985)
2014: Ei julkaistu Cheekin keikkatauon vuoksi. Sen sijaan Herrasmiesliiga -albumi laitettiin digitaaliseen jakeluun uudelleen masteroituna.
2015: Ei pahalla mut tahallaan 2016 (tuottanut MGI, sisältää samplen Tina Turnerin kappaleesta We Don't Need Another Hero, 1985)
2016: Ei pahalla mut tahallaan 2017 (tuottanut OP Beats, sisältää samplen Roxetten kappaleesta Listen to Your Heart, 1988)
2017: Ei pahalla mut tahallaan 2018 (tuottanut OP Beats, sisältää samplen Bon Jovin kappaleesta Livin' on a Prayer, 1986)
Liiga (Terror Squad - Lean Back) (2004)
Hotla (mukana JK) (Cassidy feat. R. Kelly - Hotel) (2004)
Jia! (mukana JK) (Usher feat. Lil Jon & Ludacris - Yeah!) (2004)
Aiheesta muualla

Herrasmiesliiga (yhtye) Myspacessa (englanniksi)
Syvällä Pelissä - Herrasmiesliiga (Arkistoitu – Internet Archive)
Kaniška

| Kaniška |
| --- | --- |
 Kaniška kuvattuna kušanien lyömässä kolikossa tyypillisessä ratsastajakansojen asussa.
Kušan-valtakunnan hallitsija
Valtakausi:  ensimmäisen vuosisadan paikkeilla.

Kaniška oli alueita Intian niemimaan pohjoisosassa, Afganistanissa ja Keski-Aasiassa hallineen Kušan-valtakunnan ehkä tunnetuin hallitsija, joka eli suurin piirtein ensimmäisellä vuosisadalla ajanlaskun alun jälkeen. Kaniška tunnetaan lähinnä kiinalaisten lähteiden perusteella, joiden mukaan hän piti mahajana-buddhalaisuuden koulukunnan syntyyn johtaneen buddhalaisen kokouksen.
Elämäkerta

Kaniška tunnetaan lähinnä kiinalaisten historiallisten lähteiden perusteella. Hänet mainitaan erityisen usein etenkin buddhalaisuuteen liittyvässä perimätiedossa. Kaniškan valtakautta ei ole voitu ajoitaa tarkasti, mutta tavallisimpien arvioiden mukaan hän hallitsi ajanjaksolla vuosien 78 ja 144 välillä.
Kaniškan valtakaudella Kušan-valtakunnan pääkaupunki oli mahdollisesti Purusapura-niminen kaupunki lähellä nykyistä Peshawaria Pakistanissa. Hänen hallitsemansa valtakunta ulottui Uzbekistanista lännessä Gangesjoelle idässä, Keski-Intiaan etelässä ja Pamirvuoristoon pohjoisessa. Kušanit ulottivat valtansa Kaniškan kaudella mahdollisesti myös nykyisen Sinkiangin alueen kaupunkivaltioihin, kuten Hotaniin, Kašgariin ja Yarkantiin. Kaniškan kausi tunnettiin myös buddhalaisuuden leviämisestä. Kiinalaisten lähteiden mukaan Kaniška kutsui koolle buddhlaisen kokouksen Kašmirissa, jossa buddhlainen kaanon kirjattiin ylös kuparilaatoille. Kokouksesta sai alkunsa buddhalaisuuden mahajana-koulukunta. Kušan-valtakunnan alueet Keski-Aasiassa auttoivat buddhalaisuutta leviämään Kiinaan, jonne se ilmestyi 100-luvulle tultaessa. Alkuperäiset tekstit ovat sittemmin hävinneet, mutta ne ovat säilyneet kiinalaisina käännöksinä.
Kaniškan kaudella hänen valtakuntansa menestyi myös taloudellisesti. Kauppa etenkin Rooman valtakunnan kanssa kasvoi silkkitietä pitkin, jonka kautta levisi kauppatavaran ohella myös kulttuuria. Esimerkiksi Gandhara-taiteeseen vaikuttivat kreikkalais-roomalaiset taiteet.
Aiheesta muualla

Kuvia tai muita tiedostoja aiheesta Kaniška Wikimedia Commonsissa